། །ལེགས་རྙེད་ཐེག་ཆེན་རིགས་ལྡན་རྒྱལ་བའི་
སྲས། །འགྲོ་ཀུན་འདྲེན་སླད་བརྩོན་པའི་གོ་ཆ་གྱོན། །བདག་དང་གཞན་དུ་བརྗེ་
བའི་སྨན་གྱི་མཆོག །སྒྲིབ་གཉིས་ནད་བརྒྱ་འཇོམས་པའི་བདུད་རྩིའི་གཏེར། །རྣམ་
པ་ཐམས་ཅད་མཁྱེན་པ་སྒྲུབ་པའི་སྲོག །འཚོ་བྱེད་རླབས་ཆེན་སྤྱོད་པ་རྟག་ཏུ་བསྟེན། །
བསྐལ་མང་བྱ་དཀའི་ཚེགས་ལ་བལྟོས་མིན་པའི། །སྨིན་གྲོལ་ཆོས་ཀྱི་ཉིན་བྱེད་འོད་པོ་
234

ལུགས་ཟུང་དང་འབྲེལ་བའི་བསླབ་བྱ་ཟླ་བ་འབུམ་ཕྲག་འཆར་བའི་རྫིང་བུ། ༼༡༩༽
ཆེ། །ཟུང་འཇུག་སྐུ་བཞིའི་པད་དཀར་རབ་བཞད་ཚེ། །འཆི་མེད་རྡོ་རྗེའི་གླུ་དབྱངས་
རྣ་བར་འཇེབས། ཁྱད་པར་དཔང་སྟོན་ཐམས་ཅད་མཁྱེན་པའི་རིགས། །དབྱངས་
ཅན་དགའ་བའི་འཇིགས་མེད་ཀུན་མཁྱེན་དེའི། །ལུང་དང་རྟོགས་པའི་བསྟན་པ་ཀུན་
བཟོད་མ། །རྣམ་དཔྱོད་རུས་སྦལ་ཁུར་གྱིས་འདེགས་པར་མཛོད། །སྒྲ་ཚད་རིག་པ་
རྒོལ་ངན་སྤོབས་པ་འཕྲོག །བཟོ་དང་གསོ་བས་གདུལ་བྱ་རྗེས་སུ་འཛིན། །སྟོབས་
བཅུའི་གོ་འཕང་མངོན་བྱེད་ནང་དོན་ཏེ། །པཎ་ཆེན་གྲགས་པའི་གདན་ས་ཁྱོད་ཀྱིས་
དྲུང་། །གངས་ཀྱི་རི་བོ་དཀར་བའི་རང་བཞིན་ལ། །བསིལ་སྦྱིན་མཁན་པོའི་འོད་
ཀྱིས་གསལ་བྱེད་ལྟར། །མཁས་གྲུབ་དབང་པོར་སྐུལ་བའི་ཚིག་གི་འཕྲེང་། །དཔྱོད་
ལྡན་བཞེད་པའི་རེ་བ་བསྐོང་ཕྱིར་སྤེལ། །ཞེས་པ་འདི་ནི་ཡོངས་རྫོགས་གནས་ལྔ་
རིག་པའི་པཎྜི་ཏ་ཆེན་པོ་འཇིགས་མེད་གྲགས་པའི་བསྟན་འཛིན་སྦྱོར་ར་སྤྲུལ་པའི་
སྐུ་རྡོ་རྗེ་སྙིང་པོའི་གསུང་གིས་བསྐུལ་བ་ལྟར་ཟ་ཧོར་གྱི་བནྡེས་སྦྱར།། །།
༈ ཨོཾ་སྭསྟི་སིདྡྷ། བསྐལ་བཟང་སངས་རྒྱས་རབ་གསལ་ལྔ་བརྒྱའི་དུས། །ངུར་
སྨྲིག་གར་མཛད་ཀུན་མཁྱེན་བུ་སྟོན་ཞབས། །སླར་སྤྲུལ་བསྟན་པའི་སྲོག་ཤིང་མཚར་
པ་རྗེ། །ཡབ་སྲས་བརྒྱུད་པར་བཅས་པ་རྟག་ཏུ་རྒྱལ། །རང་ཉིད་ཆོས་བརྒྱད་འཁོལ་
པོའི་གཞན་དབང་གི། : །དལ་འབྱོར་དོན་མེད་སྟོང་པར་འཛད་བཞིན་དུ། །བླང་དང་
དོར་བྱ་སྨྲེང་གསོལ་སྨྱོན་པ་ཡིས། །ཤེས་ལྡན་གཞན་གྱི་ཉེས་པ་སེལ་བ་བཞིན། །འོན་
ཏེ་གཙང་སྟོད་ཞ་ལུའི་ཆོས་གྲྭ་ནས། །སྨིན་གྲོལ་དཀྱིལ་འཁོར་རྒྱ་མཚོའི་བདག་ཉིད་
མཆོག །མཁས་ཤིང་གྲུབ་བརྙེས་གསུང་གི་ཉི་ཟེར་གྱིས། །སྨྲ་བའི་བང་མཛོད་འདབ་
བརྒྱ་ཅི་ཡང་འཛུམ། །མགོན་ཁྱོད་འཇིག་རྟེན་ཚུལ་ལུགས་སྨོས་ཅི་དགོས། །ན་ཚོད་
ཕྲ་ནས་དམ་པའི་ཡོངས་འཛིན་གྱི། །རྗེས་བཟུང་ཐོས་བསམ་སྒོམ་པའི་རྩེར་སོན་
པས། རྒྱ་མཚོར་ཆུ་ཡི་ཐིག་པས་ཅི་ཞིག་བྱ། །དེ་ལྟ་ན་ཡང་ཆེས་ཆེར་སྙིགས་པ་
ཡི། །བློ་དམན་རྗེས་འཇུག་འགའ་ལ་ཕན་པའི་ཆེད། །འདི་འདྲ་བསྐུལ་ཞིང་བརྩོམས་
པ་སྔོན་དུས་ཀྱང༌། །བྱུང་ཕྱིར་འགལ་བ་མེད་སྙམ་ཅུང་ཟད་འགོད། །ཚེ་འདི་བློ་ཡིས་
235

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཛ༽
བཏང་བའི་ལྷ་ཆོས་དང༌། །འདི་སྣང་སྲིད་ལ་ཞེན་པའི་མི་ཆོས་གཉིས། །ཕལ་ཆེར་
་
F 4 (6
།ལྷན་ཅིག་སྒྲུབ་པ་བྱེ་མའི་ཆངས་བུ་བཞིན། །འོན་
.
ཚ་གྲང་ལྟ་བུར་འགལ་བས་ན།
ཀྱང་བཀའ་གདམས་གོང་མ་མི་ལ་སོགས། །ཚེ་འདིའི་འཁྲི་བ་རྦད་ཀྱིས་ཆོད་རྣམས་
དང༌། །མཚུངས་མིན་དེང་དུས་རིས་མེད་གྲུབ་པའི་མཐའི། །རྗེས་ཞུགས་ཕལ་ཆེར་
ཆོས་སྲིད་ལྷན་ཅིག་སྤྱོད། །དུས་ངན་སྐྱེ་བོའི་སླུ་འདྲིད་གཡོ་སྒྱུ་དང༌། །སྙིང་ནས་
དད་ཅིང་གུས་པའི་ངང་ཚུལ་གཉིས། །བྱ་བྱེད་གཏམ་དང་སྤྱོད་ཚུལ་རགས་(༡༥བ)
པ་ཡིས། །རྟོགས་མིན་བརྟག་ཅིག་ཞིབ་མོར་དཔྱོད་པ་གནད། །ཤ་ཚར་རློམ་པའི་
དྲང་པོའི་གཏམ་གྱི་མདས། །བཅོལ་ཆུང་སྙིང་ག་རྨས་ཏེ་དང་མའི་དགྲར། །འཛིན་
པ་མང་ཕྱིར་དུས་ངན་སྐྱེ་བོ་ཡི། །བློ་དང་བསྟུན་པའི་མོལ་མཆིད་འགྲོགས་ལུགས་
གཅེས། །བདག་གིར་བཟུང་བའི་གྲྭ་སློབ་འཁོར་འབངས་ལ། །ཟོལ་འགྲོགས་ངོ་
བཟུང་འཕྲལ་དུ་མཐུན་གྲུབ་ཀྱང་། །ཕུགས་མར་བསྒྲུབས་པའི་འབྲས་བུ་ཆུད་འཛའ་
i
ЯД
བས། །དྲང་པོའི་གཏམ་གླེང་བཟང་ངན་དབྱེ་བ་འབྱེད། །ཟང་ཟིང་ནོར་དང་ས་
གཞིས་འཛིན་སྐྱོང་རྣམས། །སྙིགས་དུས་དགོན་སྡེ་སྐྱོང་ལ་ཉེར་མཁོ་བས། །རང་
ཉིད་གཅིག་པུའི་ཆེད་མིན་དགེ་འདུན་གྱི། །འཚོ་བའི་མཐུན་རྐྱེན་བསྒྲུབ་ལ་ཉེས་མེད་
སྙམ། །ཉིན་བཞིན་སློང་སྟེར་
བོད་འདིར་ཆེས་དཀའ་བས། ཀུན་སྤངས་དབེན་ས་བསྟེན་ཀྱང་ཟས་གོས་ཀྱི། །མཐུན་
།དགྲ་གཉེན་ངེས་མེད་བསམས་ན་ཆགས་སྡང་
1
ང
KT-
གིས། །ཕྱོགས་རིས་འཁོར་བར་འཁྱམས་པའི་གཞི་ཡིན་ཀྱང་། །བཏང་སྙོམས་ཆོས་
རྗེས་ཁོ་ནར་འབྲང་བ་དེས། །དུས་ངན་ཚེ་འདི་འབྱིད་པ་དཀའ་མོར་སྣང༌། །གནས་
མལ་བཟའ་བཏུང་སྨན་གྱི་བཅུད་ལེན་དང་། །བསྲུང་བཟློག་རིམ་གྲོ་འཁོར་གྲོགས་
སྤྱོད་ལམ་གྱིས། །དལ་བའི་རྟེན་བཟང་རིང་པོར་འཚོ་བའི་ཐབས། །འདི་ཕྱིའི་དོན་
གང་སྒྲུབ་ཀྱང་གལ་པོ་ཆེ། །བློ་གྲིམས་སྙིང་སྟོབས་རྩལ་ལག་འཇམ་རྩུབ་སོགས། །ཕ་
རོལ་བྱ་སྤྱོད་དང་བསྟུན་སྒྱུ་ཐབས་འཕྲུལ། །སྲིད་སྐྱོང་གཞན་སྡེ་འདུལ་ལ་ཉེར་མཁོ་
236

ལུགས་ཟུང་དང་འབྲེལ་བའི་བསླབ་བྱ་ཟླ་བ་འབུམ་ཕྲག་འཆར་བའི་རྫིང་བུ། ༼༡༩༽
ཡང་། ། །ཧ་ཅང་ཐལ་ན་དམ་པའི་ཆོས་དང་འགལ། །ཀྱེ་མ་སྲིད་པའི་བདེ་བ་ཕུན་
ཚོགས་ཀྱང༌། །བརྒྱ་བྱིན་སླར་ཡང་ངན་སོང་ལྟུང་(༡༦ན)བ་བཞིན། །སྦྲང་མའི་སྦྲང་
རྩི་ལྟ་བུའི་ཡ་མ་བརླར། །བློ་ལྡན་སུ་ཞིག་འབད་པས་ཅི་སྟེ་སྒྲུབ། །མཚན་དཔེའི་
མཛེས་སྐུ་ཚངས་པའི་གསུང་དབྱངས་ཅན། །ཤེས་བྱ་ཇི་ལྟ་ཇི་སྙེད་ཀུན་མཁྱེན་
པ། །ཐུབ་དབང་དཔལ་གྱི་མགུར་ལས་བསྩལ་བའི་བཀའ། །བསླུ་མེད་གཏན་འདུན་
སྒྲུབ་པ་རབ་ཀྱི་ཕུལ། །སྒྲ་ཚད་བཟོ་གསོ་མདོ་རྒྱུད་བསྟན་བཅོས་མཚོ། །རྣམ་དཔྱོད་
གཟིངས་ཀྱིས་དཔོགས་ནུས་དེ་སྲིད་དུ། །ལེགས་བཤད་ནོར་བུ་འཚོ་བའི་སྙིང་སྟོབས་
ཀྱིས། །བགྲོད་པ་དེ་ཡང་དམ་པའི་ངང་ཚུལ་ཡིན། །བསྟན་ལ་གཅེས་ཤིང་འགྲོ་ལ་
ཉེར་བརྩེ་བས། །ཐོས་དོན་བསམས་པའི་སྨིན་གྲོལ་ལུང་མན་ངག །སྣོད་དང་ལྡན་
ལ་ལྷུག་པར་སྟོན་པ་ཡི། །འཆད་ཉན་འདི་ཀོ་ཕན་བདེའི་རྩ་བར་ངེས། །ཁྱད་པར་
རྡོར་དབྱིངས་དཔལ་རྩེ་དུས་འཁོར་སོགས། །རྣལ་འབྱོར་རྣལ་འབྱོར་བླ་ན་མེད་
རྒྱུད་ཀྱི། །གར་ཐིག་དབྱངས་དང་སྒྲུབ་མཆོད་རབ་ཏུ་གནས། །སྦྱིན་སྲེག་ཕྲ་རགས་
ཕྱག་ལེན་མི་ནུབ་སྤེལ། །བུ་སྟོན་ཡབ་སྲས་མཚར་ཆེན་མཁྱེན་བརྩེ་སོགས། །མཁས་
གྲུབ་གོང་མ་རྣམས་ཀྱི་བཞེད་པའི་སྲོལ། །ཐུན་མོང་མིན་པའི་ཟབ་ཆོས་ཕྱག་བཞེས་
རྣམས། །སྲིད་མཐར་མི་ཉམས་དར་རྒྱས་བརྩོན་པ་གཅེས། །འབད་པས་བཙལ་མིན་
ཟང་ཟིང་སྦྱིན་གཏོང་དང༌། །ཚུལ་ཁྲིམས་གཙང་ཞིང་གཞན་ཡང་དེ་ལ་འགོད། །དགེ་
ཚོགས་རྩ་བ་དྲུངས་འབྱིན་ཁོང་ཁྲོའི་མཚོན། །བཟོད་པའི་གོ་འདི་གཏན་བདེའི་
འདུན་མར་འཁུམས། །ཆོས་སྲིད་ཆེ་ཆུང་བྱ་བ་གང་སྒྲུབ་ཀྱང༌། །ལེ་ལོའི་དབང་
གྱུར་ཡིད་ཀྱི་འདུན་པར་ལུས། །བརྩོན་འགྲུས་རླུང་གི་རྟ་ལ་ཉེར་ཞོན་ན། །ཚ་ཟེར་
ཅན་གྱིས་ཉིན་བཞིན་གླིང་བཞི་འཁོར། །(༡༦བ)འདི་ཕྱིའི་ཕན་བདེའི་རྩ་བ་བཤེས་
གཉེན་དུ། །གསུང་རབ་དགོངས་འགྲེལ་བཅས་ལས་ལེགས་གསུངས་དེ། །དཔལ་
ལྡན་ཆོས་སྐྱོང་བཞེད་སྲོལ་ལམ་ཟབ་ཀྱི། །རྣལ་འབྱོར་མཆོག་ལ་སྤྱོད་འདི་སྐལ་བ་
བཟང༌། །མ་རྒྱུད་གསང་མཐའ་དགྱེས་མཛད་ཧེ་རུ་ཀཿ། །འདུས་པ་རྣམ་གཉིས་དུས་
237

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཛ༽
,,29
དགྲའི་དབང་པོ་སོགས། །སྔ་ཕྱིར་འགྱུར་བའི་ཡི་དམ་དཀྱིལ་འཁོར་ལྷའི། །བསྙེན་
ཅིང་སྒྲུབ་མཆོད་བདག་འཇུག་ལེན་པར་བྱ། །ཚེ་སྤེལ་འབྱོར་པའི་རེ་སྐོང་ལྷག་པའི་
ལྷ། །བཟླས་པས་རྒྱུད་བསྐུལ་དངོས་གྲུབ་ཞུ་བ་དང༌། །ལྷག་པར་ཕུར་ཐོགས་དྲག་
པོའི་སྒྲུབ་པ་ཡིས། །ནག་ཕྱོགས་བདུད་སྡེའི་དམག་དཔུང་འཇོམས་ལ་ཤིས། །སྤྱི་སྒོས་
བསྟན་དང་རྣལ་འབྱོར་ཆོས་སྒྲུབ་པར། །གླགས་ལྟའི་དགྲ་དཔུང་འཇོམས་ལ་རྡོ་རྗེའི་
ཐོག །གུར་ཞལ་བཀའ་སྡོད་ལས་གཤིན་རབ་བརྟན་མ། །བསྟན་སྲུངས་བསྙེན་སྒྲུབ་
མཆོད་བཤགས་སྐང་བར་འབད། །ཡང་སྒོས་མུ་སྟེགས་ཉི་མ་གྲུབ་པ་སོགས། །ཐལ་
བར་བརླག་མཛད་རྣམ་མང་ཐོས་པའི་སྲས། །རྟག་ཏུ་ལུས་དང་གྲིབ་མ་ལྟར་འབྲངས་
ན། །མཆོད་བསྙེན་སྐང་བ་འཕྲིན་བཅོལ་ནན་ཏར་མཛོད། །ངན་སོང་གནས་ལ་སྙིང་
ནས་མ་འཇིགས་པར། །ལྷ་མིའི་བདེ་བར་ཞེན་ལོག་ག་ལ་འབྱུང༌། །སྲིད་པ་འཁོར་
བར་གནས་ན་སྡུག་བསྔལ་གྱི། །ཟོ་ཆུན་འཁྱུད་མོ་འདི་ལས་སུ་ཞིག་ཐར། །ཚུལ་དེ་
འཇུག་ལྡོག་བྱེད་ནུས་དལ་བའི་རྟེན། །རྙེད་དཀའ་དོན་དང་ལྡན་པར་ལེགས་རྟོགས་
ནས། །སྡིག་སྤོང་དགེ་སྒྲུབ་འགྲོ་རྣམས་མར་ཤེས་ཏེ། །ཀུན་རྫོབ་དོན་དམ་བྱང་ཆུབ་
སེམས་མཆོག་སྒོམས། །ལྔ་གསུམ་བཅོ་ལྔའི་ཉམས་སོགས་འཇམ་རྩུབ་ཀུན། །ཡང་
དག་ལམ་དུ་གྲོལ་བས་སངས་རྒྱས་ཀྱི། །གསང་གསུམ་(༡༧ན)དག་པ་འཁོར་ལོར་འབྱམ་
ཀླས་པའི། སྣང་གསུམ་ལམ་འདི་སྐལ་བཟང་རོ་བརྒྱའི་བཅུད། །གདོད་ནས་བློ་འདས་
བྱར་མེད་གཞི་དུས་ལྷར། །མ་ཤེས་འཁྲུལ་སྣང་སྦྱོང་བྱེད་ལམ་བསྒོམས་པས། །བཅུ་
གསུམ་རྡོ་རྗེའི་འབྲས་བུ་གཡུར་ཟ་བ། །ཐུན་མོང་ལམ་ལས་ཁྱད་འཕགས་འདི་རྨད་
བྱུང༌། །བུམ་པའི་དབང་གིས་སྦྱང་གཞི་ལུས་ཀྱི་རྩ། །སྦྱོང་བྱེད་ལམ་བཟང་སྣང་སྟོང་
ལྷའི་དཀྱིལ་འཁོར། །རབ་གསལ་རང་བཞིན་ལྷན་སྐྱེས་ངོ་འཕྲོད་ནས། །ཕྲ་རགས་
སྐྱེད་རིམ་གནད་ལ་སྒྲོ་འདོགས་བཅད། །གསང་བའི་དབང་གིས་སྦྱང་གཞི་ཡི་གེའི་
གཟུགས། །སྦྱོང་བྱེད་ལམ་བཟང་གསལ་སྟོང་བདག་བྱིན་རློབས། །ཉམས་མྱོང་
རང་རིག་ལྷན་སྐྱེས་ངོ་འཕྲོད་པས། །རྩ་རླུང་གཏུམ་མོའི་གནད་འགག་ཉམས་འོག་
238

ལུགས་ཟུང་དང་འབྲེལ་བའི་བསླབ་བྱ་ཟླ་བ་འབུམ་ཕྲག་འཆར་བའི་རྫིང་བུ། ༼༡༩༽
ཚུད། །གསུམ་པའི་དབང་གིས་སྦྱང་གཞི་དང་མའི་ཁམས། །སྦྱོང་བྱེད་ལམ་བཟང་
བདེ་སྟོང་འཁོར་ལོ་ཡིས། །འབར་འཛག་ཞུ་བདེ་ལྷན་སྐྱེས་མངོན་གྱུར་པའི། །བཅུ་
དྲུག་དགའ་བཞི་དབབ་ལྡོག་ཕོ་ཉའི་ལམ། །མཆོག་དབང་བཞི་པས་སྦྱང་གཞི་སྙིང་
པོ་རླུང་། །སྦྱོང་བྱེད་ལམ་བཟང་རྦ་རླབས་རྣམ་གསུམ་དོན། །མཐར་ཕྱིན་རྣམ་ཀུན་
མཆོག་དང་ལྡན་པའི་ས། །སྔགས་ལམ་ལས་རྙེད་ཕྱག་ཆེན་མཚན་ཉིད་ལྡན། །རྣལ་
འབྱོར་མཆོག་གི་ལམ་བཟང་ཉམས་བསྟར་ཚེ། །ཁམས་འདུས་གསུམ་གྱི་གཞི་ཡི་འཕྲང་
གེགས་ལ། །སྤྱོད་པ་རྣམ་གསུམ་ལམ་གྱིས་བོགས་བཏོན་པས། །ལྟས་ངན་གཡང་
དུ་ལེན་པའི་གནད་འདི་ཟབ། །ཚེ་འདིར་འཇའ་ལུས་འོད་སྐུར་མ་གྲོལ་ན། །འདའ་
དཀའི་ལམ་གྱིས་དག་པའི་ཞིང་བགྲོད་ཅིང༌། །གལ་ཏེ་སྲིད་པ་བར་དོའི་འཕྲང་
འགྲིམ་ཚེ། །དྲན་པ་རྣམ་གསུམ་ལམ་གྱི་ངོ་འཕྲོད་(༡༧བ)གཅེས། །གང་དེ་ཉམས་
འོག་ཚུད་པའི་ཚད་འཛིན་ལ། །སྒྱུ་མ་རྨི་ལམ་ཉིན་མཚན་ཁོར་ཡུག་ཅན། །ཚོགས་
བཤད་སྤང་སྤོས་ངད་ཙམ་ལྡང་མིན་པའི། །སློབ་བཤད་ལི་ཤིའི་དྲི་བསུང་སྤྲོ་བའི་
ལུགས། །ཕྱོགས་རེ་ཙམ་མིན་ཐུབ་པའི་བསྟན་པ་ཀུན། །ཡོངས་སུ་རྫོགས་པའི་ཚད་
མ་བཞི་ལྡན་ཆོས། །ཉམས་སུ་བླངས་པས་ཚེ་འདིར་རྡོ་རྗེ་འཆང༌། །མངོན་དུ་གྱུར་
པའི་དགའ་སྟོན་ཨེ་མ་མཚར། །དགེ་འདིས་རང་ལུས་སྣང་སྟོང་ལྷ་སྐུར་ཤར། །ངག་
གི་གྲགས་སྟོང་སྔགས་ཀྱི་རང་སྒྲ་སྒྲོག །སེམས་ཉིད་གསལ་སྟོང་རྡོར་སེམས་རང་ངོ་
ཤེས། །དུས་ཀུན་བདེ་སྐྱིད་དཔལ་ལ་སྤྱོད་པར་ཤོག །ཅེས་བཤད་སྒྲུབ་ཐོས་བསམ་
སྒོམ་གསུམ་འདི་ཕྱིའི་དགེ་ལེགས་སུ་འགྱུར་བའི་འཁོར་ལོ་གསུམ་གྱི་བྱེད་ལུགས་སློབ་
དཔོན་སྔས་ཁ་མ་དེ་ནང་བཞིན་བསྒྲུབ་ཆོག་པ་ཞིག་དགོས་ཞེས་འགྲོ་བའི་མ་རིག་
སེལ་བའི་རྟེན་འབྲེལ་དུ་གསེར་གྱི་མིག་ཐུར་གྱི་རྟེན་དང་བཅས་ཏེ་བུ་སྟོན་ཐམས་
ཅད་མཁྱེན་པའི་ཆོས་ཀྱི་གདན་ས་པ་རྒྱུད་སྡེ་རྒྱ་མཚོའི་མངའ་བདག་མཁན་ཆེན་
རིན་ཅེན་བསོད་ནམས་མཆོག་གྲུབ་ཀྱི་གསུང་གིས་བསྐུལ་བ་དང་དུ་བླངས་ཏེ་ཟ་
ཧོར་གྱི་བནྡེས་པོ་ཏ་ལར་སྦྱར་བའི་ཡི་གེ་པ་ནི་འཇམ་དབྱངས་བསྟན་འཛིན་ནོ།། །།
239

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཛ